Publication: Magyar Közlöny
Issue: MK-2010-27 (Year: 2010, Number: 27)
Era: contemporary
Section: A jogegységi határozat meghozatalát indokolja az a körülmény is, hogy a 2009. évi LXXX. törvény 29. §-ának
Paragraph Index: 1214

(2) bekezdésének, valamint – ha a feltételes szabadságnak a Btk. 48. §-ának (1) bekezdése szerinti tartama meghaladná a külföldi bíróság ítéletében meghatározott felfüggesztés tartamát –, a Btk. 48. § (1) bekezdésének rendelkezésétõl el lehet tekinteni. A Btk. 48. § (1) bekezdése szerint a feltételes szabadság tartama azonos a szabadságvesztés hátralevõ részével, de legalább 1 év, életfogytig tartó szabadságvesztés esetén 15 év. A Btk. 47. § (1) bekezdése szerint az elítélt feltételes szabadságra bocsátása csak meghatározott feltételek teljesülése esetén fennálló lehetõség. Az egyik ilyen feltétel a (2) bekezdés szerint az, ha az elítélt – fegyházban végrehajtandó büntetésének legalább 4/5-öd – börtönben végrehajtandó büntetésének legalább 3/4-ed, illetve fogházban végrehajtandó büntetésének legalább 2/3-ad részét kitöltötte. Ebbõl következõen a magyar jog az életfogytig tartó szabadságvesztés kivételével nem ismeri a feltételes szabadság hónapokban vagy években történõ meghatározását. A külföldi ítélet érvényének elismerése az ítélet olyan adaptációját jelenti, amelynek során a külföldi bíróság által meghozott ítéletet úgy kell átalakítani, hogy változatlan tényállás mellett megfeleljen a hazai jognak, a cselekmény minõsítését, a büntetés vagy intézkedés nemét és mértékét, illetve annak végrehajtását tekintve, miközben az elítélt nem kerülhet hátrányosabb helyzetbe.

Source: https://magyarkozlony.hu/hivatalos-lapok/b360c8f229ce8a581f4448ecd98bb25b403dd2af/dokumentumok/56ae5c2d1a0efb4138a3214dd88e332410b11b21/letoltes